**Էդվար ալ-Խարաթ** (անգլ.՝ Edwar al-Kharrat, մարտի 16, 1926(1926-03-16), Ալեքսանդրիա, Եգիպտոս - դեկտեմբերի 1, 2015(2015-12-01)[…], Կահիրե, Եգիպտոս), եգիպտացի գրող, թարգմանիչ, գրականագետ և քննադատ։

Կենսագրություն
--------------

Ծնվել է Ալեքսանդրիայում՝ ղպտական քրիստոնյա ընտանիքում։ Ալեքսանդրիայի համալսարանում սովորել է իրավաբանություն և որոշ ժամանակ աշխատել է բանկային և ապահովագրական ոլորտում։

Նա նաև ակտիվորեն ներգրավված է եղել ձախ քաղաքականության մեջ, որի համար երկու տարի անցկացրել է բանտում (1948-1950 թվականները)։ 1950-ական թվականների կեսերին տեղափոխվել է Կահիրե, որտեղ որոշ ժամանակ Ռումինիայի դեսպանատանը աշխատել է որպես թարգմանիչ, ինչպես նաև ավարտել է Կահիրեի համալսարանի բանասիրական ֆակուլտետը։ 1960-1970-ական թվականներին աշխատակցել է ռադիոյի և հեռուստատեսության գրական բաժնում։

Ստեղծագործություն
-----------------

Հարաթին անվանել են «Եգիպտոսի ամենաազդեցիկ գեղարվեստական գրողներից» և «արաբական աշխարհի կարևորագույն գրողներից»։ Նա եգիպտացի գրողների խմբի առաջատար կերպարներից էր, որը հայտնի էր որպես «Վաթսունականների սերունդ», հիմնադրել և խմբագրել է «Պատկերասրահ 68» (*Gallery 68*) գրական ամսագիրը, որը համարվել է նրա խոսափողը։ Խմբագրի դերում Ալ Հարաթն առաջ է քաշել այնպիսի գրողների ստեղծագործություններ, ինչպիսիք են Սոնալլահ Իբրահիմը, Բահա Տահերը, Իբրահիմ Ասլանը, Յահյա Թահեր Աբդուլան և Գամալ Ալ Գիտանին։ Բացի այդ, նա երկար ժամանակ համագործակցել է Ասիայի և Աֆրիկայի ժողովուրդների համերաշխության կազմակերպության և աֆրո-ասիական գրողների ասոցիացիայի հետ, ինչպես նաև խմբագրել է աֆրիկյան և արաբական գրականության «Լոտոս» (*Lotus*) ամսագիրը։

Նրա առաջին գիրքը «Բարձր պատեր» պատմվածքների ժողովածուն է, որը հրատարակվել է 1958-1959 թվականներին։ Պատմվածքների ևս երկու հատոր լույս է տեսել 1970-ական թվականներին՝ ներառյալ «Հպարտության ժամեր»։ 1979-1980 թվականներին լույս է ընծայվել նրա առաջին ժողովածուն, որը քննադատների կողմից արժանացել է դրական գնահատականի։

Հեղինակի ստեղծագործության համար բնորոշ է սիմվոլիկան և փորձարարությունը, որը զուգորդվում է իրատեսական հոգեբանությամբ և ժողովրդավարական համակրանքներով։ Նրա «խիզախ փորձարարական» «Ռաման և վիշապը» աշխատանքը անվանել են «բեկում արաբական վեպի համար»։ Ալ-Հարաթը վեպը նկարագրել է որպես «անթարգմանելի», սակայն 1999 թվականին գրականության համար Նագիբ Մահֆուզի մեդալ ստանալուց հետո Ֆերիալ Գազուլի և Ջոն Վերլենդենի կողմից ավարտվել է անգլերեն թարգմանությունը, որը 2002 թվականին հրատարակվել է *AUC Press* հրատարակչության կողմից։ Արաբական գրողների միությունը «Ռաման և վիշապը» դրել է արաբական 100 լավագույն վեպերի ցանկի 8-րդ հորիզոնականում։

Ալ-Հարաթը «70-ական թվականների ընտրված եգիպտական վեպերի» անթոլոգիայի կազմողն է։ Լինելով եվրոպական և համաշխարհային արվեստի գիտակ՝ նա հետազոտություններ է նվիրել արաբական թատրոնին և ժամանակակից արաբական գրականությանը։

Ալ-Հարաթը արաբերեն թարգմանել է մի շարք արտասահմանյան գրական ստեղծագործություններ, այդ թվում՝ դասական և ժամանակակից անգլերեն և գերմանական գրականության մի քանի գրքեր, ինչպես նաև Լև Տոլստոյի «Պատերազմ և խաղաղություն»-ը։

Հարաթը ստացել է մի քանի հեղինակավոր գրական մրցանակներ, այդ թվում՝ «Սուլթան ալ-Օվայսի» մրցանակը և «Նագուիբ Մահֆուզ» մեդալը։ 1979 թվականին նա հրավիրվել է Օքսֆորդի Սուրբ Անատոնիայի քոլեջ որպես այցելու հետազոտող։ Մասնակցել է բազմաթիվ միջազգային մշակութային միջոցառումների, այդ թվում՝ 1999 թվականին Լոնդոնի գրական փառատոնին։

Ալ-Հարաթը մահացել է 2015 թվականի դեկտեմբերի 1-ին 89 տարեկան հասակում։

Ծանոթագրություն
---------------

1. 1 2 3 4  Internet Speculative Fiction Database — 1995.
2. 1 2 3 4  AlKindi (Դոմինիկյան Արևելագիտության ինստիտուտի առցանց կատալոգ)
3. 1 2  Babelio (ֆր.) — 2007.
4. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
5. ↑  Profile in the English PEN World Atlas Archived 2011-10-06 at the Wayback Machine. Archived 6 October 2011 at the Wayback Machine.. Penatlas.org (9 June 2008). Retrieved on 2011-07-13.
6. ↑  Profile in Arab World Books. Arabworldbooks.com. Retrieved on 13 July 2011.
7. 1 2  Kortam Hend (2015 թ․ դեկտեմբերի 2)։ «Egypt: Novelist Edwar Al-Kharrat Passes Away At 89, Leaving Behind a Literary Legacy»։ *Aswat Masriya (Cairo)*։ Վերցված է 2017 թ․ դեկտեմբերի 5
8. ↑  «Edwar Al-Kharrat: poet of the Arabic novel», *Al-Ahram Weekly*, 28 Feb-5 Mar 2008 Archived 20 August 2011 at the Wayback Machine. Archived 20 August 2011 at the Wayback Machine.. Weekly.ahram.org.eg (5 March 2008). Retrieved on 2011-07-13.
9. ↑  «Edwar al-Kharrat and the Modernist Revolution in the Egyptian Novel». *Aljadid*. (Vol. 2, no. 9, July 1996) Retrieved on 13 July 2011.
10. ↑  ''The Arabic Novel'' by Hamdi Sakkut, translated by Roger Monroe, AUC Press, Cairo, Egypt, 2000, p.45. Books.google.co.uk. Retrieved on 13 July 2011.
11. ↑  ''Al-Jadid'', 1996. Aljadid.com. Retrieved on 13 July 2011.
12. ↑  «Selections – Edwar el-Kharrat»։ Banipal։ Վերցված է 2011 թ․ հուլիսի 21։ «Twenty years later his first novel Ramah wal Tinneen (Ramah and the Dragon) was published. Now considered a classic, it is, according to the author "untranslatable".»
13. ↑  ''Rama and the Dragon'', English translation by AUC Press, 2002 Archived 2011-08-23 at the Wayback Machine.. Aucpress.com. Retrieved on 13 July 2011.
14. ↑  The Best 100 Arabic Books (According to the Arab Writers Union). Arablit.wordpress.com (23 April 2010). Retrieved on 2011-07-13.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Speculative Fiction Database |
|  |
| Բառարաններ և հանրագիտարաններ | Բրոքհաուս · Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 97016071 · BNF: 122007012 · CONOR: 40896611 · EGAXA: vtls003914898 · GND: 119426838 · ICCU: LO1V136779 · ISNI: 000000010927716X · LCCN: n82270637 · NKC: jx20080922006 · NLA: 35188678 · NTA: 074625780 · NUKAT: n00054725 · PTBNP: 1717709 · SUDOC: 030629403 · VIAF: 96958326 · WorldCat VIAF: 96958326 |

 |

 |